*****

ΟΔΗΓΙΑ ΤΗΣ ΕΠΙΤΡΟΠΗΣ

της 31ης Ιανουαρίου 1985

για την προσαρμογή στην τεχνική πρόοδο της οδηγίας 73/362/ΕΟΚ του Συμβουλίου περί προσεγγίσεως των νομοθεσιών των κρατών μελών των σχετικών με τα «υλοποιημένα» μέτρα μήκους

(85/146/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου (1), όπως τροποποιήθηκε τελευταία από την οδηγία 83/575/ΕΟΚ (2), και ιδίως το άρθρο 17,

Εκτιμώντας:

ότι, λόγω της τεχνικής εξέλιξης του τομέα αυτού, η οδηγία 73/362/ΕΟΚ (3), όπως τροποποιήθηκε από την οδηγία 78/629/ΕΟΚ (4), είναι αναγκαίο να τροποποιηθεί·

ότι η οδηγία-πλαίσιο 71/316/ΕΟΚ προσαρμόστηκε στην τεχνική πρόοδο που έχει επιτευχθεί στην κατασκευή οργάνων μετρήσεως και με αυτόν τον τρόπο επιτρέπει τη διεξαγωγή στατιστικών ελέγχων για τον αρχικό έλεγχο ΕΟΚ, σύμφωνα με τους τρόπους που προβλέπονται στις ειδικές οδηγίες· ότι, κατά συνέπεια, είναι αναγκαίο να συμπληρωθεί σε ορισμένα σημεία του το παράρτημα της ειδικής οδηγίας 73/362/ΕΟΚ προκειμένου να προσδιοριστούν οι λεπτομέρειες αυτών των ελέγχων·

ότι, μετά την ανωτέρω συμπλήρωση, πρέπει να προσδιοριστούν καλύτερα οι προβλεπόμενοι όροι παροχής της έγκρισης ΕΟΚ για το πρότυπο και τον αρχικό έλεγχο ΕΟΚ όσον αφορά τα «υλοποιημένα» μέτρα μήκους·

ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο παράρτημα της οδηγίας 73/362/ΕΟΚ:

1. Τα κείμενα των σημείων 2.1, 7, 7.1, 7.4 και 8 τροποποιούνται σύμφωνα με τα αντίστοιχα σημεία του παραρτήματος της παρούσας οδηγίας.

2. Προστίθενται τα σημεία 10, 11 και 12 του παρόντος παραρτήματος.

Άρθρο 2

Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία την 1η Ιανουαρίου 1986.

Ενημερώνουν αμέσως την Επιτροπή.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 31 Ιανουαρίου 1985.

Για την Επιτροπή

COCKFIELD

Αντιπρόεδρος

(1) ΕΕ αριθ. L 202 της 6. 9. 1971, σ. 1.

(2) ΕΕ αριθ. L 332 της 28. 11. 1983, σ. 43.

(3) ΕΕ αριθ. L 335 της 5. 12. 1973, σ. 56.

(4) ΕΕ αριθ. L 206 της 29. 7. 1978, σ. 8.

ΠΑΡΑΡΤΗΜΑ

2.1. Κατά τη διάρκεια μιας κανονικής χρήσης, για θερμοκρασίες που αποκλίνουν κατά 8 °C περισσότερο ή λιγότερο από τη θερμοκρασία αναφοράς, οι μεταβολές μήκους να μην είναι μεγαλύτερες από τα μέγιστα ανεκτά σφάλματα.

7. Μέγιστα ανεκτά σφάλματα

Τα μέτρα μήκους που ορίζονται στην παρούσα οδηγία κατανέμονται ανάλογα με το βαθμό ακριβείας τους, σε τρεις κατηγορίες που χαρακτηρίζονται από τα σύμβολα Ι, ΙΙ και ΙΙΙ.

7.1. Το μέγιστο ανεκτό σφάλμα

α) επί του ονομαστικού μήκους, και

β) επί κάθε άλλης αποστάσεως περιλαμβανομένης μεταξύ δύο οιωνδήποτε μη διαδοχικών υποδιαιρέσεων,

εκφράζεται σε χιλιοστόμετρα, σε συνάρτηση με το μήκος που αναφέρεται από τον τύπο a+ bL, όπου:

- L είναι η τιμή του θεωρουμένου μήκους, στρογγυλευμένη στον αμέσως ανώτερο ακέραιο αριθμό μέτρων,

- a και b είναι συντελεστές που καθορίζονται για κάθε κατηγορία ακριβείας στον ακόλουθο πίνακα:

1.2.3 // // // // Κατηγορία ακριβείας

// a // b // // // // Ι // 0,1 // 0,1 // ΙΙ // 0,3 // 0,2 // ΙΙΙ // 0,6 // 0,4 // // //

7.4. Το μέγιστο ανεκτό σφάλμα κατά τη χρήση ισούται προς το διπλάσιο του μέγιστου ανεκτού σφάλματος κατά τον αρχικό έλεγχο ΕΟΚ.

8. Σήματα αρχικού ελέγχου ΕΟΚ

8.1. Πρέπει να προβλέπεται μια θέση στην περιοχή της αρχής του ίδιου του μέτρου μήκους ή σε αναπόσπαστη συμπληρωματική διάταξη, όπου να είναι δυνατή η επίθεση των σημάτων αρχικού ελέγχου ΕΟΚ.

8.2. Τα σήματα πρέπει να τίθενται σύμφωνα με τις προδιαγραφές του σημείου 3.1 του παραρτήματος ΙΙ της οδηγίας 71/316/ΕΟΚ του Συμβουλίου της 26ης Ιουλίου 1971, όπως τροποποιήθηκε τελευταία από την οδηγία 83/575/ΕΟΚ του Συμβουλίου της 25ης Οκτωβρίου 1983.

8.3. Ωστόσο, κατά παρέκκλιση του σημείου 3.1, το σήμα αρχικού ελέγχου ΕΟΚ είναι δυνατόν να αποτελείται από το μικρό γράμμα «e» μέσα σε ένα εξαγωνικό περίγραμμα. Στην περίπτωση αυτή, το γράμμα «e» περιέχει στο άνω του ήμισυ το κεφαλαίο γράμμα που χαρακτηρίζει το κράτος μέλος στο οποίο έγινε ο αρχικός έλεγχος ΕΟΚ και στο κάτω ήμιση τη χρονολογία διεξαγωγής του ελέγχου. Παράδειγμα του σήματος αυτού δίνεται στο σημείο 12.

8.4. Η επιλογή της μίας ή της άλλης μορφής σήματος επαφίεται στην κρίση της αρμόδιας υπηρεσίας για τον αρχικό έλεγχο ΕΟΚ.

10. Έγκριση ΕΟΚ για το πρότυπο και ο αρχικός έλεγχος ΕΟΚ

Η έγκριση ΕΟΚ για το πρότυπο και ο αρχικός έλεγχος ΕΟΚ των « υλοποιημένων» μέτρων μήκους εκτελούνται σύμφωνα με τη διαδικασία που ορίζει η οδηγία 71/316/ΕΟΚ.

10.1. Εξέταση εγκρίσεως για το πρότυπο

Εκτός από τη μελέτη των εγγράφων, η εξέταση περιλαμβάνει έναν έλεγχο για να διαπιστωθεί αν το υποβαλλόμενο πρότυπο πληροί τις προδιαγραφές των σημείων 2, 3, 4, 5, 6 (εκτός του σημείου 6.4), 7, 8 και 9.

10.2. Έλεγχοι για τον αρχικό έλεγχο ΕΟΚ

10.2.1. Οι έλεγχοι για τον αρχικό έλεγχο ΕΟΚ διενεργούνται είτε επί εκάστου υποβαλλομένου μέτρου μήκους είτε επί των παρτίδων μέτρων μήκους, όπως προβλέπεται στο σημείο 11.

10.2.2. Οι έλεγχοι για τον αρχικό έλεγχο ΕΟΚ περιλαμβάνουν οπτική εξέταση για τη διαπίστωση της πιστότητας του μέτρου μήκους ως προς το εγκριθέν πρότυπο, ιδίως όσον αφορά τις προδιαγραφές των σημείων 3.6, 4.1 και 4.3. 10.2.3. Επίσης πρέπει να ελεγχθεί αν το μέτρο μήκους τηρεί τα μέγιστα ανεκτά σφάλματα που ισχύουν για το ονομαστικό μήκος, λαμβάνοντας υπόψη, κατά περίπτωση, το σημείο 9.5.

10.2.4. Εξάλλου, σε πέντε τυχαία διαφορετικά σημεία του μέτρου μήκους εξετάζονται:

- η απόσταση μεταξύ δύο μη διαδοχικών υποδιαιρέσεων,

- το μήκος της υποδιαιρέσεως,

- η διαφορά μεταξύ των μηκών δύο διαδοχικών υποδιαιρέσεων,

προκειμένου να σιαπιστωθεί αν ανταποκρίνονται προς τις προδιαγραφές των σημείων 7.1.β), 7.2.1 και 7.2.2, λαμβανομένων υπόψη, κατά περίπτωση, των σημείων 7.3 και 9.3.

Η αρμόδια υπηρεσία δύναται, εφόσον αυτό αιτιολογείται από τα αποτελέσματα της εξέτασης, να ελαττώσει ή να αυξήσει τον αριθμό των ελέγχων.

10.2.5. Το σύνολο των προαναφερθέντων ελέγχων διενεργείται υπό τις συνθήκες αναφοράς που προβλέπονται στο σημείο 7.5.

11. Στατιστικός έλεγχος εφαρμοζόμενος στον αρχικό έλεγχο ΕΟΚ

Όταν τα μέτρα μήκους παράγονται εν σειρά και ο υπεύθυνος για την υποβολή τους στον αρχικό έλεγχο ΕΟΚ δηλώνει ότι έχουν ελεγχθεί κατά τρόπο αποτελεσματικό, τότε οι παρτίδες αυτές υποβάλλονται μετά από αίτησή του, σε στατιστικό έλεγχο χαρακτηριστικών υπό τις συνθήκες που ορίζονται κατωτέρω.

11.1. Ορισμοί

11.1.1. Π α ρ τ ί δ α

Οι παρτίδες αποτελούνται από μέτρα μήκους που ανταποκρίνονται στα ακόλουθα χαρακτηριστικά:

- είναι του ίδιου τύπου,

- ανήκουν στην ίδια κατηγορία ακριβείας,

- έχουν κατασκευαστεί σύμφωνα με την ίδια μέθοδο.

Μέγεθος της παρτίδας είναι ο αριθμός των μέτρων μήκους που περιέχονται στην παρτίδα αυτή. Για τις παρτίδες που υποβάλλονται στον αρχικό έλεγχο ΕΟΚ, το μέγεθος περιορίζεται σε 10 000 μονάδες κατ' ανώτατο όριο.

11.1.2. Δ ε ί γ μ α

Κάθε δείγμα αποτελείται από μέτρα μήκους τα οποία έχουν ληφθεί τυχαία από μία παρτίδα. Ο αριθμός των μέτρων μήκους που περιλαμβάνει ένα δείγμα καλείται μέγεθος του δείγματος.

11.1.3. Σ τ α τ ι σ τ ι κ ό ς έ λ ε γ χ ο ς χ α ρ α κ τ η ρ ι σ τ ι κ ώ ν

Ο στατιστικός έλεγχος χαρακτηριστικών είναι ένας έλεγχος κατά τον οποίο τα μέτρα μήκους του δείγματος κατατάσσονται σε ελαττωματικά ή μη ελαττωματικά σύμφωνα με τις διατάξεις της παρούσας οδηγίας.

11.1.4. Ο ρ ι α κ ό ε π ί π ε δ ο π ο ι ό τ η τ α ς (LQ5)

Το οριακό επίπεδο ποιότητας είναι το επίπεδο ποιότητας της υποβαλλόμενης σε έλεγχο παρτίδας το οποίο, σε ένα πρόγραμμα δειγματοληψίας, ανταποκρίνεται σε πιθανότητα αποδοχής 5 %

11.1.5. Κ α ν ο ν ι κ ό ε π ί π ε δ ο π ο ι ό τ η τ α ς (SQL)

Το κανονικό επίπεδο ποιότητας είναι το επίπεδο ποιότητας υποβαλλόμενης σε έλεγχο παρτίδας το οποίο, σε ένα πρόγραμμα δειγματοληψίας, ανταποκρίνεται σε πιθανότητα αποδοχής 95 %.

11.1.6. Κ ρ ι τη ρ ι ο α π ο δ ο χ ή ς

Σε έναν στατιστικό έλεγχο χαρακτηριστικών, το κριτήριο αποδοχής είναι η μεγαλύτερη τιμή του αριθμού των ελαττωματικών μέτρων τα οποία έχουν βρεθεί στο ελεγχθέν δείγμα, που συνεπάγεται την αποδοχή της παρτίδας.

11.1.7. Κ ρ ι τ ή ρ ι ο α π ό ρ ρ ι ψ η ς

Σε έναν στατιστικό έλεγχο χαρακτηριστικών, το κριτήριο απόρριψης είναι η μικρότερη τιμή του αριθμού των ελαττωματικών μέτρων τα οποία έχουν βρεθεί στο ελεγχθέν δείγμα, που συνεπάγεται την απόρριψη της παρτίδας.

11.1.8. Α π λ ό π ρ ό γ ρ α μ μ α δ ε ι γ μ α τ ο λ η ψ ί α ς

Ο αριθμός των ελεγχομένων τεμαχίων πρέπει να ισούται με το μέγεθος του δείγματος που ορίζει το πρόγραμμα. Αν ο αριθμός των ελαττωματικών τεμαχίων που έχουν βρεθεί στο δείγμα είναι μικρότερος από ή ίσος με το κριτήριο αποδοχής, τότε η παρτίδα θεωρείται αποδεκτή. Αν ο αριθμός των ελαττωματικών τεμαχίων ισούται με ή υπερβαίνει το κριτήριο απόρριψης, τότε η παρτίδα απορρίπτεται. 11.1.9. Δ ι π λ ό π ρ ό γ ρ α μ μ α δ ε ι γ μ α τ ο λ η ψ ί α ς

Ο αριθμός των ελεγχομένων τεμαχίων πρέπει να ισούται με το μέγεθος του πρώτου δείγματος που ορίζει το πρόγραμμα. Αν ο αριθμός των ελαττωματικών τεμαχίων που έχουν βρεθεί στο πρώτο δείγμα είναι μικρότερος από ή ίσος με το πρώτο κριτήριο αποδοχής, τότε η παρτίδα θεωρείται αποδεκτή. Αν ο αριθμός των ελαττωματικών τεμαχίων που έχουν βρεθεί στο πρώτο δείγμα ισούται με ή υπερβαίνει το πρώτο κριτήριο απόρριψης, τότε η παρτίδα απορρίπτεται. Αν ο αριθμός των ελαττωματικών τεμαχίων που έχουν βρεθεί στο πρώτο δείγμα βρίσκεται μεταξύ του πρώτο κριτηρίου αποδοχής και του πρώτου κριτηρίου απόρριψης, τότε πρέπει να ελεγχθεί δεύτερο δείγμα, του οποίου το μέγεθος δίνεται από το πρόγραμμα. Οι αριθμοί των ελαττωματικών τεμαχίων που έχουν βρεθεί στο πρώτο και στο δεύτερο δείγμα πρέπει να αθροίζονται. Αν το άθροισμα των ελαττωματικών τεμαχίων είναι μικρότερο από ή ίσο με το δεύτερο κριτήριο αποδοχής, τότε η παρτίδα θεωρείται αποδεκτή. Αν το άθροισμα των ελαττωματικών τεμαχίων υπερβαίνει ή είναι ίσο με το δεύτερο κριτήριο απόρριψης, τότε η παρτίδα απορρίπτεται.

11.2. Διαδικασία ελέγχου

Η αρμόδια υπηρεσία δύναται να χρησιμοποιήσει κατ' επιλογή τη μία από τις δύο μεθόδους που περιγράφονται κατωτέρω.

Η πρώτη, στο εξής αποκαλούμενη μέθοδος «Α», προβλέπει μία και μοναδική υποβολή σε έλεγχο, ενώ η δεύτερη μέθοδος, στο εξής αποκαλούμενη «Β», προβλέπει πολλαπλές υποβολές σε έλεγχο.

Ο διενεργούμενος έλεγχος συνίσταται σε έλεγχο με καταμέτρηση του αριθμού των ελαττωματικών τεμαχίων στο δείγμα που έχει ληφθεί.

11.2.1. Όταν επιλέγεται η μέθοδος «Α», η αρμόδια υπηρεσία, προκειμένου να αποφανθεί για την αποδοχή ή την απόρριψη της παρτίδας που υποβάλεται σε έλεγχο, χρησιμοποιεί ένα πρόγραμμα δειγματοληψίας που χαρακτηρίζεται από:

- μια τιμή του κανονικού επιπέδου ποιότητας (SQL) περιλαμβανόμενη μεταξύ 0,40 % και 0,90 %,

- μια τιμή του οριακού επιπέδου ποιότητας (LQ5) περιλαμβανόμενη μεταξύ 4,0 % και 6,5 %.

Ως παράδειγμα δίνονται τα ακόλουθα προγράμματα δειγματοληψίας.

Απλά προγράμματα δειγματοληψίας

1,2.3.4.5.6 // // // // // // Μέγεθος του δείγματος

// Κριτήριο αποδοχής // Κριτήριο απορρίψεως // LQ5 // SQL // // // // // // 1.2.3.4.5.6 // α // 80 // 1 // 2 // 5,8 // 0,44 // // // // // // // β // 125 // 2 // 3 // 5,0 // 0,65 // // // // // //

Διπλά προγράμματα δειγματοληψίας

1,2.3,4.5,6.7.8 // // // // // // // Δείγμα

// Κριτήρια

// // // // // 1.2.3.4.5.6.7.8 // // // Μέγεθος // Άθροισμα

μεγεθών // Αποδοχής // Απορρίψεως // LQ5 // SQL // // // // // // // // // α // 1ο δείγμα // 50 // 50 // 0 // 2 // 5,8 // 0,44 // // 2ο δείγμα // 50 // 100 // 1 // 2 // // // // // // // // // // // β // 1ο δείγμα // 80 // 80 // 0 // 3 // 5,0 // 0,65 // // 2ο δείγμα // 80 // 160 // 3 // 4 // // // // // // // // // //

Στην περίπτωση που μια παρτίδα απορρίπτεται, η αρμόδια υπηρεσία προβαίνει σε έλεγχο του 100 % αυτής της παρτίδας ή λαμβάνει τα αναγκαία μέτρα ώστε να μη διατεθεί όπως έχει στο εμπόριο η παρτίδα που έχει απορριφθεί

11.2.2. Στην περίπτωση που επιλέγεται η μέθοδος «Β», η αρμόδια υπηρεσία, προκειμένου να αποφανθεί για την αποδοχή ή την απόρριψη της παρτίδας που υποβάλλεται σε έλεγχο, χρησιμοποιεί προγράμματα δειγματοληψίας σύμφωνα με τον πίνακα που ακολουθεί. Προγράμματα δειγματοληψίας

1.2.3.4 // // // // // Σειρά υποβολής // Μέγεθος // Κριτήριο αποδοχής // Κριτήριο απορρίψεως // // // // // 1 // 70 // 0 // 1 // 2 // 85 // 0 // 1 // 3 // 105 // 0 // 1 // 4 // 120 // 0 // 1 // // // //

Μετά την αποδοχή μιας παρτίδας, η επόμενη παρτίδα που παρουσιάζεται πρέπει να ελέγχεται σύμφωνα με τη σειρά υποβολής 1.

Μετά την απόρριψη μιας παρτίδας, η αρμόδια υπηρεσία λαμβάνει τα αναγκαία μέτρα ώστε να μη διατεθεί όπως έχει στο εμπόριο η παρτίδα που έχει απορριφθεί και ο υπεύθυνος για την υποβολή των μέτρων στον αρχικό έλεγχο ΕΟΚ δύναται είτε να υποβάλει την ίδια παρτίδα είτε να υποβάλει μια άλλη παρτίδα. Η παρτίδα αυτή τότε υποβάλλεται σε έλεγχο με αμέσως ανώτερη σειρά υποβολής.

Παρ' όλα αυτά, αν, μετά από έναν έλεγχο με σειρά υποβολής 4, η παρτίδα δεν γίνει αποδεκτή, η αρμόδια υπηρεσία πρέπει να προβεί σε έλεγχο του 100 % αυτής της παρτίδας.

11.3. Συνέπειες της συχνής απόρριψης παρτίδων

Σε περίπτωση κατά την οποία σημειώνονται συχνές απορρίψεις παρτίδων, η αρμόδια υπηρεσία δύναται να αναστείλει τον στατιστικό έλεγχο. Αν, αφού ειδοποιηθεί σχετικά ο δικαιούχος της έγκρισης ΕΟΚ για το πρότυπο, δεν παρατηρηθεί καμία βελτίωση του επιπέδου ποιότητας, είναι δυνατόν να κινηθεί η διαδικασία ανακλήσεως της εγκρίσεως ΕΟΚ για το πρότυπο, σύμφωνα με τις διατάξεις του άρθρου 7 της οδηγίας 71/316/ΕΟΚ.

12. Παράδειγμα του σήματος ελέγχου ΕΟΚ που αναφέρεται στο σημείο 8.3.